CELEX: 62006CA0393
Language: sl
Date: 2008-04-10 00:00:00
Title: Zadeva C-393/06: Sodba Sodišča (četrti senat) z dne 10. aprila 2008 (predlog za sprejetje predhodne odločbe Vergabekontrollsenat des Landes Wien – Avstrija) – Ing. Aigner, Wasser-Wärme-Umwelt GmbH proti Fernwärme Wien GmbH (Javna naročila – Direktivi 2004/17/ES in 2004/18/ES – Naročnik, ki opravlja dejavnosti, za katere se delno uporablja Direktiva 2004/17/ES, delno pa Direktiva 2004/18/ES – Oseba javnega prava – Javni naročnik)

24.5.2008   
            
            
               SL
            
            
               Uradni list Evropske unije
            
            
               C 128/9
            
         Sodba Sodišča (četrti senat) z dne 10. aprila 2008 (predlog za sprejetje predhodne odločbe Vergabekontrollsenat des Landes Wien – Avstrija) – Ing. Aigner, Wasser-Wärme-Umwelt GmbH proti Fernwärme Wien GmbH
   (Zadeva C-393/06) (1)
   
   (Javna naročila - Direktivi 2004/17/ES in 2004/18/ES - Naročnik, ki opravlja dejavnosti, za katere se delno uporablja Direktiva 2004/17/ES, delno pa Direktiva 2004/18/ES - Oseba javnega prava - Javni naročnik)
   (2008/C 128/14)
   Jezik postopka: nemščina
   Predložitveno sodišče
   Vergabekontrollsenat des Landes Wien
   Stranki v postopku v glavni stvari
   
      Tožeča stranka: Ing. Aigner, Wasser-Wärme-Umwelt GmbH
   
      Tožena stranka: Fernwärme Wien GmbH
   Predmet
   Predlog za sprejetje predhodne odločbe – Vergabekontrollsenat des Landes Wien – Razlaga členov 2(1) in 3 Direktive 2004/17/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (UL L 134, str. 1) in razlaga člena 1(9) Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL L 134, str. 114) – Naročanje ogrevalnih naprav – Javni naročnik je podjetje pod nadzorom mesta Dunaj, ki ponuja javne storitve (mestno ogrevanje) – Oseba javnega prava – Presoja pogoja konkurence – Uporaba postopkov javnega naročanja na evropskem trgu tudi za dejavnosti, ki so izpostavljene konkurenci (v tem primeru ogrevalnih sistemov) – Teorija kontaminacije – Neobstoj navzkrižnega financiranja.
   Izrek
   
               1)
            
            
               Naročnik, v smislu Direktive 2004/17/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev, mora uporabiti postopek iz te direktive le za oddajo javnih naročil, ki so v zvezi z dejavnostmi, ki jih ta naročnik opravlja v enem ali več sektorjih, navedenih v členih od 3 do 7 omenjene direktive.
            
         
               2)
            
            
               Naročnika, kot je družba Fernwärme Wien GmbH, je treba opredeliti kot osebo javnega prava v smislu člena 2(1)(a), drugi pododstavek, Direktive 2004/17 in člena 1(9), drugi pododstavek, Direktive 2004/18 Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev.
            
         
               3)
            
            
               Za naročila, ki jih odda naročnik, ki je oseba javnega prava v smislu direktiv 2004/17 in 2004/18, ter so v zvezi z dejavnostmi, ki jih opravlja ta naročnik v enem ali več sektorjih, navedenih v členih od 3 do 7 Direktive 2004/17, veljajo postopki, navedeni v tej direktivi. Za vse ostale oddaje naročil tega naročnika v zvezi z drugimi dejavnostmi pa se uporabi postopek, naveden v Direktivi 2004/18. Ti direktivi se uporabita ne glede na razlikovanje med dejavnostmi, ki jih ta naročnik opravlja za izpolnjevanje svojih nalog zadovoljevanja potreb splošnega interesa, in dejavnostmi, ki jih opravlja v pogojih konkurence, in to celo takrat, kadar obstaja ločeno računovodstvo za ločitev sektorjev dejavnosti tega naročnika, da bi preprečili navzkrižno financiranje med temi sektorji.
            
         
      (1)  UL C 310, 16.12.2006.